Source: https://www.slov-lex.sk/pravne-predpisy/SK/ZZ/2006/24/20090901.html
Timestamp: 2019-10-23 20:26:28+00:00
Document Index: 5634319

Matched Legal Cases: ['§ 6', '§ 6', '§ 7', '§ 12', '§ 12', '§ 30', '§ 27', '§ 23', '§ 35', '§ 23', '§ 35', '§ 23', '§ 23', '§ 23', '§ 18', '§ 18', '§ 20', '§ 34', '§ 35', '§ 35', '§ 35', '§ 26', '§ 27', '§ 28', '§ 28', '§ 28']

Rozsah hodnotenia strategického dokumentu a podľa potreby aj jeho časový harmonogram určí príslušný orgán po prerokovaní s obstarávateľom; ak ide o strategický dokument, ktorý môže mať vplyv samostatne alebo v kombinácii s inou činnosťou na navrhované chránené vtáčie územia,10) územia európskeho významu11) alebo súvislú európsku sústavu chránených území12) (ďalej len „sústava chránených území“), aj po dohode s ministerstvom. Rozsah hodnotenia strategického dokumentu, a ak je určený, aj časový harmonogram doručí príslušný orgán obstarávateľovi spolu so stanoviskami podľa § 6 ods. 4 do desiatich dní od uplynutia poslednej lehoty podľa § 6 ods. 4; v prípadoch, v ktorých sa uskutočnilo zisťovacie konanie, do desiatich dní od vydania rozhodnutia o potrebe jeho posudzovania podľa § 7 ods. 5.
Príslušný orgán určí spracovateľa odborného posudku na základe správy o hodnotení strategického dokumentu s prihliadnutím na záznam z verejného prerokovania a stanoviská podľa § 12 ods. 1 a 2, a to najneskôr do desiatich dní od uplynutia poslednej lehoty podľa § 12 ods. 1 a 2. O tejto skutočnosti zároveň informuje obstarávateľa.
Ak sa rozhoduje o schválení strategického dokumentu, ktorý môže mať vplyv samostatne alebo v kombinácii s inou činnosťou na sústavu chránených území, strategický dokument možno schváliť, len ak sa na základe výsledku posudzovania preukáže, že nebude mať negatívny vplyv na priaznivý stav takého územia z hľadiska predmetu jeho ochrany, alebo podľa podmienok uvedených v odseku 4 alebo 5.
Ak sa na základe výsledku posudzovania preukáže negatívny vplyv na sústavu chránených území a ak neexistujú alternatívne riešenia s menším negatívnym vplyvom alebo bez neho, tak sa strategický dokument môže schváliť len z naliehavých dôvodov prevládajúceho verejného záujmu a za podmienky uloženia kompenzačných opatrení nevyhnutných na zabezpečenie ochrany a celistvosti sústavy chránených území.
V prípade, že má strategický dokument negatívny vplyv na sústavu chránených území, na ktorých sa vyskytujú prioritné biotopy alebo biotopy prioritných druhov, môže byť schválený iba z dôvodov týkajúcich sa ľudského zdravia, verejného poriadku, bezpečnosti Slovenskej republiky, významného vplyvu na zlepšenie životného prostredia alebo ak podľa stanoviska Európskej komisie súvisí s inými naliehavými dôvodmi z hľadiska verejného záujmu a za podmienky uloženia kompenzačných opatrení nevyhnutných na zabezpečenie ochrany a celistvosti súvislej sústavy chránených území.
Ak schvaľujúci orgán schváli strategický dokument v inom znení, aké bolo predložené, v spolupráci s obstarávateľom vypracuje informácie podľa odseku 6.
Obstarávateľ doručí schválený strategický dokument, ktorému predchádzalo posudzovanie podľa tohto zákona, spolu s informáciami podľa odseku 6 v listinnom vyhotovení a na elektronickom nosiči dát príslušnému orgánu a zároveň ho zverejní na svojej internetovej stránke alebo iným vhodným spôsobom.
Príslušný orgán zverejní schválený strategický dokument spolu s informáciami podľa odseku 6 na internetovej stránke ministerstva najneskôr do piatich dní od jeho doručenia podľa odseku 8.
Navrhovateľ zamýšľajúci v území chránenom podľa osobitných predpisov20) vykonávať činnosť, ktorá nie je uvedená v prílohe č. 8, je povinný požiadať štátny orgán ochrany prírody a krajiny21) o odborné stanovisko, či sa táto činnosť považuje za zásah do územia, ktorý môže spôsobiť podstatné zmeny v biologickej rozmanitosti, štruktúre a vo funkcii ekosystémov. Ak štátny orgán ochrany prírody a krajiny vydá odborné stanovisko, že sa táto činnosť považuje za zásah do územia, ktorý môže spôsobiť podstatné zmeny v biologickej rozmanitosti, štruktúre a vo funkcii ekosystémov, tak táto činnosť podlieha posudzovaniu vplyvov podľa § 30 až 39.
organizácia podporujúca ochranu životného prostredia založená podľa osobitných predpisov24) s viac ako dvojročnou pôsobnosťou (ďalej len „mimovládna organizácia podporujúca ochranu životného prostredia“) podľa § 27.
Občianska iniciatíva je najmenej 500 fyzických osôb starších ako 18 rokov, z toho aspoň 250 osôb s trvalým pobytom v dotknutej obci, ktoré podpíšu spoločné stanovisko k navrhovanej činnosti posudzovanej podľa tohto zákona.
Občianska iniciatíva sa preukazuje podpisovou listinou, v ktorej je uvedené meno, priezvisko, trvalý pobyt, rok narodenia a podpis osôb, ktoré spoločné stanovisko podporujú. Podpisovú listinu so stanoviskom podľa § 23 ods. 4 a § 35 ods. 3 doručí občianska iniciatíva príslušnému orgánu.
Ak založí skupina najmenej 250 fyzických osôb starších ako 18 rokov, z toho aspoň 150 osôb s trvalým pobytom v dotknutej obci, na ďalšiu podporu stanoviska občianskej iniciatívy alebo priamo na účel ochrany životného prostredia občianske združenie podľa osobitného predpisu24) a podá písomné stanovisko podľa § 23 ods. 4 alebo § 35 ods. 3, je také občianske združenie v rámci povolenia tejto činnosti uvedenej v prílohe č. 8 účastníkom konania25) integrovaného povoľovania,26) konania podľa cestného zákona,27) stavebného zákona,28) leteckého zákona,29) zákona o vodách,30) zákona o dráhach,31) zákona o lesoch,32) zákona o ochrane prírody a krajiny33) a o povolení banskej činnosti34). Podpisovú listinu, v ktorej je uvedené meno, priezvisko, trvalý pobyt, dátum narodenia a podpis osôb, ktoré spoločné stanovisko podporujú, a doklad o zaregistrovaní občianskeho združenia predloží občianske združenie príslušnému orgánu a povoľujúcemu orgánu najneskôr s podaním písomného stanoviska. Také združenie sa na účely tohto zákona považuje za subjekt, ktorého právo na priaznivé životné prostredie môže byť rozhodnutím dotknuté. Doklad o zaregistrovaní občianskeho združenia predloží občianske združenie príslušnému orgánu a povoľujúcemu orgánu najneskôr s podaním písomného stanoviska. Na požiadanie predloží občianske združenie príslušnému orgánu na nahliadnutie podpisovú listinu, v ktorej je uvedené meno, priezvisko, trvalý pobyt, dátum narodenia a podpis osôb, ktoré spoločné stanovisko podporujú.
Mimovládna organizácia podporujúca ochranu životného prostredia, ktorá podá písomné stanovisko k zámeru navrhovanej činnosti uvedenej v prílohe č. 8 podľa § 23 ods. 4, má v rámci integrovaného povoľovania,26) konania podľa cestného zákona,27) stavebného zákona,28) leteckého zákona,29) zákona o vodách,30) zákona o dráhach,31) zákona o lesoch,32) zákona o ochrane prírody a krajiny33) a o povolení banskej činnosti34) postavenie účastníka konania. Taká mimovládna organizácia sa považuje za subjekt, ktorého právo na priaznivé životné prostredie môže byť rozhodnutím dotknuté. Doklad o zaregistrovaní mimovládna organizácia podporujúca ochranu životného prostredia predloží príslušnému orgánu a povoľujúcemu orgánu spoločne s podaním písomného stanoviska k zámeru navrhovanej činnosti.
Rozsah hodnotenia navrhovanej činnosti a podľa potreby aj jeho časový harmonogram určí príslušný orgán v spolupráci s rezortným orgánom a povoľujúcim orgánom, a ak ide o navrhovanú činnosť, ktorá môže mať vplyv samostatne alebo v kombinácii s inou činnosťou na sústavu chránených území, aj po dohode s ministerstvom a po prerokovaní s navrhovateľom ho doručí navrhovateľovi spolu so stanoviskami doručenými podľa § 23 ods. 4 do 15 dní od uplynutia poslednej lehoty uvedenej v § 23 ods. 4, do 15 dní od vydania vyjadrenia podľa § 18 ods. 4, odborného stanoviska podľa § 18 ods. 12 alebo vydania rozhodnutia podľa § 20 ods. 6.
Príslušný orgán určí spracovateľa odborného posudku na základe správy o hodnotení činnosti s prihliadnutím na doručené záznamy podľa § 34 ods. 4 a stanoviská podľa § 35 ods. 1 až 3, a to najneskôr do desiatich dní od uplynutia poslednej lehoty podľa § 35, ak ide o požiadavku o doplnenie podľa § 35 ods. 5, do piatich dní od doručenia doplnenej správy o hodnotení činnosti. Túto skutočnosť písomne oznámi spracovateľovi odborného posudku a navrhovateľovi. Spracovateľ odborného posudku môže od vypracovania odborného posudku odstúpiť len na základe odôvodnenia zaslaného v písomnom vyhotovení, a to najneskôr do 14 dní od doručenia oznámenia o určení spracovateľa odborného posudku príslušným orgánom.
Povoľujúci orgán nemôže bez priloženia záverečného stanoviska k činnosti vydať rozhodnutie podľa osobitných predpisov2) o povolení navrhovanej činnosti, ktorá je predmetom posudzovania. Príslušný orgán podľa tohto zákona je dotknutým orgánom v konaní, v ktorom sa rozhoduje o povolení činnosti podľa osobitných predpisov2) posudzovanej podľa tohto zákona. V prípade, že rozhoduje o povolení navrhovanej činnosti, ktorá môže mať vplyv samostatne alebo v kombinácii s inou činnosťou na sústavu chránených území, možno povoliť navrhovanú činnosť len v prípade, ak sa na základe výsledku posudzovania preukáže, že nebude mať negatívny vplyv na priaznivý stav takého územia z hľadiska predmetu jeho ochrany alebo podľa podmienok uvedených v odseku 3 alebo 4.
Ak sa na základe výsledku posudzovania preukáže negatívny vplyv na sústavu chránených území a ak neexistujú alternatívne riešenia s menším negatívnym vplyvom alebo bez neho, tak sa navrhovaná činnosť môže povoliť len z naliehavých dôvodov prevládajúceho verejného záujmu a za podmienky uloženia kompenzačných opatrení nevyhnutných na zabezpečenie ochrany a celistvosti sústavy chránených území.
Ak ide o negatívny vplyv na sústavu chránených území, na ktorých sa vyskytujú prioritné biotopy alebo biotopy prioritných druhov, môže sa navrhovaná činnosť povoliť iba z dôvodov týkajúcich sa ľudského zdravia, verejného poriadku, bezpečnosti Slovenskej republiky, významného vplyvu na zlepšenie životného prostredia alebo ak podľa stanoviska Európskej komisie súvisí s inými naliehavými dôvodmi z hľadiska verejného záujmu a za podmienky uloženia kompenzačných opatrení nevyhnutných na zabezpečenie ochrany a celistvosti sústavy chránených území.
obcami, na ktorých území sa nachádza navrhované vtáčie územie, územie európskeho významu alebo súvislá európska sústava chránených území (Natura 2000)
Vplyvy na chránené územia [napr. navrhované chránené vtáčie územia, územia európskeho významu, súvislá európska sústava chránených území (Natura 2000), národné parky, chránené krajinné oblasti, chránené vodohospodárske oblasti a pod.] vrátane návrhu opatrení na ich zmiernenie.
Rozsah, v rámci ktorého strategický dokument ovplyvní hodnotné alebo citlivé oblasti, ako je krajina s uznaným národným alebo medzinárodným štatútom ochrany [napr. chránené územia a ich ochranné pásma, navrhované chránené vtáčie územia, územia európskeho významu, súvislá európska sústava chránených území (Natura 2000), chránené vodohospodárske oblasti].
Informácia vo vzťahu k environmentálne obzvlášť dôležitým oblastiam, akými sú navrhované chránené vtáčie územia, územia európskeho významu, súvislá európska sústava chránených území (Natura 2000), chránené vodohospodárske oblasti a pod.
Chránené územia, chránené stromy a ochranné pásma podľa osobitných predpisov [napr. národné parky, chránené krajinné oblasti, navrhované chránené vtáčie územia, územia európskeho významu, súvislá európska sústava chránených území (Natura 2000), chránené vodohospodárske oblasti], územný systém ekologickej stability (miestny, regionálny, nadregionálny).
Vplyvy na chránené územia a ochranné pásma [napr. navrhované chránené vtáčie územia, územia európskeho významu, súvislá európska sústava chránených území (Natura 2000), národné parky, chránené krajinné oblasti, chránené vodohospodárske oblasti], na územný systém ekologickej stability.
CELKOVÉ HODNOTENIE VPLYVOV STRATEGICKÉHO DOKUMENTU NA NAVRHOVANÉ CHRÁNENÉ VTÁČIE ÚZEMIA, ÚZEMIA EURÓPSKEHO VÝZNAMU ALEBO SÚVISLÚ EURÓPSKU SÚSTAVU CHRÁNENÝCH ÚZEMÍ (NATURA 2000)
Vplyv na chránené územia [napr. na navrhované chránené vtáčie územia, územia európskeho významu alebo súvislú európsku sústavu chránených území (Natura 2000), národné parky, chránené krajinné oblasti, chránené vodohospodárske oblasti].
Charakteristika prírodného prostredia vrátane chránených území [napr. navrhované chránené vtáčie územia, územia európskeho významu, súvislá európska sústava chránených území (Natura 2000), národné parky, chránené krajinné oblasti, chránené vodohospodárske oblasti].
Údaje o predpokladaných vplyvoch navrhovanej činnosti na chránené územia [napr. navrhované chránené vtáčie územia, územia európskeho významu, súvislá európska sústava chránených území (Natura 2000), národné parky, chránené krajinné oblasti, chránené vodohospodárske oblasti].
chránené územia [napr. chránená krajinná oblasť, národný park, chránený areál, prírodná rezervácia, národná prírodná rezervácia, prírodná pamiatka, národná prírodná pamiatka, chránený krajinný prvok, chránené vtáčie územie, navrhované chránené vtáčie územie, územie európskeho významu, súvislá európska sústava chránených území (Natura 2000), chránené vodohospodárske oblasti],
Chránené územia podľa osobitných predpisov a ich ochranné pásma [napr. národné parky, chránené krajinné oblasti, navrhované chránené vtáčie územia, územia európskeho významu, súvislá európska sústava chránených území (Natura 2000), chránené vodohospodárske oblasti], chránené stromy.
Vplyvy na chránené územia a ich ochranné pásma [napr. navrhované chránené vtáčie územia, územia európskeho významu, súvislá európska sústava chránených území (Natura 2000), národné parky, chránené krajinné oblasti, chránené vodohospodárske oblasti].
Celkové hodnotenie vplyvov navrhovanej činnosti na navrhované chránené vtáčie územia, územia európskeho významu alebo súvislú európsku sústavu chránených území (Natura 2000)
– ktoré sa majú umiestniť v oblastiach osobitne citlivých alebo významných z hľadiska životného prostredia alebo v ich blízkosti [napr. navrhované chránené vtáčie územia, územia európskeho významu, súvislá európska sústava chránených území (Natura 2000), lokality zapísané v Zozname mokradí medzinárodného významu podľa Ramsarského dohovoru, národné parky, prírodné rezervácie, miesta osobitného vedeckého výskumu, archeologicky, kultúrne alebo historicky významné miesta],
§ 26 zákona č. 543/2002 Z. z.
§ 27 zákona č. 543/2002 Z. z. v znení neskorších predpisov.
§ 28 zákona č. 543/2002 Z. z. v znení neskorších predpisov.
§ 28 ods. 2 zákona č. 543/2002 Z. z. v znení neskorších predpisov.
§ 28a zákona č. 543/2002 Z. z. v znení zákona č. 24/2006 Z. z.
Zákon č. 245/2003 Z. z. v znení neskorších predpisov.
Zákon č. 164/1996 Z. z. v znení neskorších predpisov.
Zákon č. 326/2005 Z. z.
Zákon č. 51/1988 Zb. v znení neskorších predpisov.